Սուդետներ

Սուդետներ ( և , , չեխ. Krkonošsko-jesenická subprovincie / Krkonošsko-jesenická soustava), լեռներ Կենտրոնական Եվրոպայում, որոնք ձգվում են Գերմանիայի, Լեհաստանի և Չեխիայի տարածքում հյուսիս-արևմուտքից հարավ-արևելք 310 կմ երկարության վրա։ Բարձրությունը մինչև 1602 մ (Սնեժկա լեռը Կրկոնոշ զանգվածում)։ Հարավ-արևմուտքում սահմանակցում են Չեխական զանգվածին։ Բաժանվում են Արևմտյան (գլխավոր լեռնաշղթաները. Կաշավյան և Յիզերյան լեռներ, Կրկոնոշ զանգված), Միջին և Արևելյան Սուդետներ։

Սուդետներից սկիզբ են առնում էլբա (Լաբա), Օդրա, Մորավա գետերը։ Կլիման չափավոր է։ Հունվարի միջին ջերմաստիճանը –4°C–ից մինչև –7°C է, հուլիսինը՝ 8–14°C, տարեկան տեղումները՝ 700–1400 մմ։ Լանջերի ստորին մասերը ծածկված են կաղնու–հաճարենու, ավելի բարձր՝ եղևնու–սոճու անտառներով, 1200–1300 մ բարձրությունները՝ թփուտներով, մարգագետիններով։ Սուդետներում են Կրկոնոշեի ժողովրդական պարկը (Չեխիայում և Լեհաստանում) և ջերմուկաբուժական բազմաթիվ առողջարաններ։ Զարգացած է տուրիզմը։ 

 Ծանոթագրություններ 

Կատեգորիա:Գերմանիայի լեռներ
Կատեգորիա:Լեհաստանի լեռներ
Կատեգորիա:Չեխիայի լեռներ